خواش ءِ گوازی ءُ ورنائانی کارگس ءِ سرمستر ءَ گوشت: خواش ءِ کوهنوردی ٹیم که «پاشپادێں براساں» گوشگَ بےانت، ترکیه ءِ ٹوهێں کوه ءَ، آرارات ءَ که ۵۱۳۷  متر برز انت، بالا بوتگ انت.
مسافر شهنوازی ءَ گوشت: آ مردمانی نام که کوه ءَ بالا بوتگ انت واجه حسین عیسی‌زهی‌ریگی، بلال رخشانی، ادریس هاشمزهی ءُ مهرداد عیسی‌زهی‌ریگی انت.
حسین عیسی‌زهی «پاشپادێں براسانی» پاٹی ءِ سرۆک ءَ درشان کرت: مئے ٹیم ءَ دێمے سالاں جهد کرتگ تاں خواش مزن‌مێتگ ءِ بستارانَ پجارۆکی کنت، پمێشا په جوانی ملک ءِ ٹوهێں کوهانَ بالا بوت انت ءُ نون هم توانت اش شه ملک ءَ ڈن ءَ، یکے شه دنیا ءِ ٹوهێں کوهانَ بالا بےانت.